**FELADATILLUSZTRÁCIÓ**

Differenciált fejlesztés heterogén tanulócsoportban tanítási-tanulási stratégia (**DFHT**)

|  |  |
| --- | --- |
| **A dokumentum készítőjének neve:** | Raffay Gábor |
| **Műveltségi terület** | magyar nyelv és irodalom |
| **Tantárgy** | irodalom |
| **Osztály/ csoport** | 8. |
| **Téma/ modul/ tematikus egység** | Móricz Zsigmond portréja és novellái |
| **Az óra témája** | Hét krajcár |
| **Az óra cél- és feladatrendszere, típusa** | Gyakorló óra, melynek célja az adott mű alaposabb megismerése mellett a diákok között az együttműködési stratégiák gyakoroltatása, a diákok egyéni felelősségérzetének erősítése a csoportmunka és a tanulási folyamat eredményéhez való egyéni hozzájárulás révén. |
| **Tantárgyi kapcsolatok** | magyar nyelv, etika |
| **Kereszttantervi kapcsolatok** | Énkép, önismeret |
| **Melléklet** | - |
| **Taneszközök** | csomagolópapír, filctoll, tankönyv, füzet |
| **Felhasznált források** | Alföldy-Valaczka: Irodalom OFI |

|  |  |  |  |  |  |  |  |
| --- | --- | --- | --- | --- | --- | --- | --- |
| **Idő** | **Az óra menete** | **A pedagógus tevékenysége** | **A tanulók tevékenysége** | **Módszerek** | **Munkaformák** | **Kapcsolódás az alprogramokhoz** | **Taneszközök** |
| 2 p |  Ráhangolódás | Szerepek egyeztetése. |  | DFHT-KIP | Frontális munka. |   |  |
| 15p | Fő rész(csoportmunka) | Feladatok kiosztása.A csoportok munkájának segítése. | A feladatok csoportonkénti megértése után, az óra anyagához igazodó feladatvégzés. |  | Csoportmunka. | művészet, logika | csomagoló papír, filctollTK. 38. oldal |
| 10p  | Fő rész(csoportok beszámolója) | A beszámoló munkájának segítése.Értékelés. | Egy gyermek a csoport közös munkája alapján beszámol az elvégzett feladatról. |  | Frontális | művészet, logika | tábla, ragacsgyurma |
| 7p | Fő rész (egyéni feladatok) | A gyerekek egyéni munkájának segítése: (igény szerint) | A csoportmunká-ra épülő differenciált feladatok megoldása, egyénileg. |  | Egyéni | művészet, logika,  | füzet |
| 5 p | Fő rész (egyéni beszámolók) | Az egyéni feladatok meghallgatása. Értékelés. | Egyéni feladatok megoldásai-nak ismertetése az osztállyal. |  | Frontális | művészet, logika |  |
| 3p | Értékelés | A tanulók csoportos, és egyéni munkájának értékelése. Egyes tanulók pozitív értékelése, munkájának kiemelése. | A tanár értékelésének meghallgatása, belőle tanulság levonása. |  | Frontális |  |  |

**AKI KERES, NEM BIZTOS, HOGY MINDIG ARRA TALÁL, AMIT KERES!**

|  |
| --- |
| A novella az író legnehezebb életpillanatában, második gyermekének halálakor született, s írói sikersorozatának kezdő állomását jelentette.Móricz Zsigmond édesapja, miután elolvasta fia írását, megkérdezte: „Miért nem lökted oda azt a hat krajcárt annak a koldus­nak?"Vajon mi lehet erre a válasz? Talán kiderül a beszélgetésünk végére ….  |

1. **Csoportfeladat:**

Az alkotások értelmezéséhez időnként segítséget nyújt, ha ismerjük a szerzők portréját.

* Írjatok a kártyátokra 5 szópárt, melyek Móricz-portré megrajzolására alkalmasak találtok!
Törekedjetek arra, hogy a szópárok egyik tagja tulajdonnév legyen!
* Fogalmazzatok riporteri kérdéseket a kártyára az idős íróval készített fiktív interjúhoz, melyekre a szópárok adják meg a feleletet, de a kérdésben nem szerepelhetnek, hiszen ők a válaszok.
* Ha marad időtök, találjatok ki és rajzoljátok meg az egyes életszakaszokhoz illő szimbólumokat!

**Egyéni feladatok (1)**

**Tanuló (1):** Írd le mondat formában azt az életrajzi mozzanatot, melyet a többiektől tanultál most?

**Tanuló** (2): Másold a szópárokat a füzetedbe az életrajzi időrendben!

**Tanuló** (3): A csoport által kiírt szópárokat rendezd a következő szavakhoz: **szülőföld – tanulás – alkotás – rokonlélek (**Lehet, hogy magadnak kell helyenként társítható szópárt kitalálnod!)

**Tanuló** (4): Mindegyik szópárhoz írj egy harmadik, az előző kettőhöz kapcsolódót!

**Tanuló** (5): A csoport által írt kérdésekre írd meg a válaszokat a szópárok mondatba foglalásával! Legyél te Móricz Zsigmond!

1. **Csoportfeladat:**

A novella egyik főszereplője a hiányzó pénz. Keresése anyának és fiának mást és mást jelent.

* Fejezzétek be a megkezdett mondatokat, úgy, hogy érveket tartalmazzanak a mondat első felére, s írjátok fel a kártyátokra!

AZ ANYA ÁLTAL FOLYTATOTT JÁTÉK CSUPÁN ……………, HISZEN……….
A KISFIÚ ÖNFELEDTEN NEVET, HISZEN …………………….
AZ ANYA VALÓDI ÉRZÉSEI ……….,HISZEN………..
A JÁTÉK AKKOR KOMORUL EL …….,HISZEN ……..

* Az anya milyen **kifejezésekkel** mesélne a délután megélt érzéseiről az apának elmondott esti beszámolójában? Írjátok fel a kifejezéseket a kártyára, és készítsétek fel a beszámolót arra, hogy ezeket mondatba foglalva előadja a többiek előtt!

**Egyéni feladatok (2)**

**Tanuló** (1): A kártyákra került anyai érzelmeknek keresd meg a szinonímáit, írd a füzetedbe párba állítva!

**Tanuló** (2): A csoportmunkában született mondatkiegészítések közül válaszd ki azt, amelyet másképpen is megtudnál fogalmazni!!

**Tanuló** (3): A csoportmunkában az anya mesélt a férjének, a gyermek milyen **kifejezéseket** használna ugyanerre a délutáni élményről?

**Tanuló** (4): Idézd vissza, találkoztál e már azzal, hogy valódi érzéseket leplezni volt kénytelen valaki? Idézd vissza pár mondattal a füzetedben

**Tanuló** (5): A csoportfeladatban beszéltetek arról, hogy az önfeledt játék egy ponton baljóssá fordult át. Indokold pár mondatban a következő e baljós ponthoz köthető mondat költőiségét: „Már nagy vörös rózsák égtek anyám arcán”!

1. **Csoportfeladat:**

A koldus megjelenése hozza meg a meghökkentő fordulatot és a tragikus kudarcot is a novellában.

* Gyűjtsétek a kártyátokra táblázatba szedve **először** azoknak a **negatív** érzelmeknek, ítéleteknek a szavait, amelyek az emberekben felébrednek, amikor egy koldust látnak, majd a másik táblázati oszlopba azokat, amelyek annak az embernek a lelkében ébredhetnek, aki pénzt dob a koldus dobozába, kalapjába! Találjatok fejlécet is a két érzelmi csoportnak! Mindenki adjon az ötlettárba valamilyen gondolatot!
* A novella koldusa pénzt nyújt át a fiatalasszonynak, majd hálálkodva elmegy. Vitassátok meg és fogalmazzátok meg legalább 5 mondatban, mivel indokolná a koldus ezt a **HÁLÁLKODÓ** gesztust, ha akarná.
* Ha marad időtök szerkesszetek jelmondatot, mellyel jótékonyságra biztatnátok a környezeteteket!

**Egyéni feladatok (3)**

**Tanuló** (1): A csoport által leírt szavak közül 2-3-hoz készíts szómagyarázatot

**Tanuló** (2): Válaszd ki a táblázatból valamely érzelemnek, ítéletnek a szavát és minden betűjével írj egy olyan szót, mely kapcsolódik a novellához!

**Tanuló** (3): A közösen szerkesztett jelmondat tartalmát magyarázd meg, fejtsd ki pár mondatban!

**Tanuló** (4): A csoportmunkában elhangzott ötletek alapján hogyan tudnád egy mondatba fogalmazni a következő szavakat: ad, elfogad, szeretet, önbecsülés.

**Tanuló** (5): A mai foglalkozás főgondolatát értelmezd, a csoportmunka során elhangzottak alapján!

1. **Csoportfeladat**
* Készítsetek a novella történetéhez kvízjátékot, melyben legalább 10 kérdés szerepeljen, számozzátok be őket!
* Minden csoporttagnak legalább 2-2 kérdést kell a „közösbe” adni, s a csoport más-más tagjának kell a megoldást megfogalmazni.
* A kvízfeladatok megoldását a kártya túloldalára jegyezzétek fel a kérdésszámokkal jelölve!
* Találjatok ki piktogrammokat (a képírásban használt jelek, melyek fogalmat jelölhetnek) a történet bizonyos eseményrészleteihez!

**Egyéni feladatok (4)**

**Tanuló** (1): Mivel járultál hozzá a csoportmunkához? Melyik kérdésre nem tudtad te a választ?

**Tanuló** (2): Válaszd ki a piktogrammok közül a számodra legötletesebbnek tűnőt, és írd le mihez kapcsolódik, indokold, , miért találó!

**Tanuló** (3): Válassz a piktogrammok közül egyet és szerkeszd meg a piktogramm „szinonímáját” a füzetedben!

**Tanuló** (4): Illeszd logikai sorrendbe a piktogrammokat úgy, hogy a kártyára nevet adsz nekik és ezeket a neveket írod le füzetbe!

**Tanuló** (5): Tanárként pontozd be a kérdéseket a nehézségi fokuk szerint 1-5 skálán!